KOMISIJOS SPRENDIMAS
2004 m. lapkričio 12 d.
iš dalies keičiantis Sprendimo 2003/828/EB nuostatas dėl gyvūnų judėjimo ribojimų taikymo zonoje ir iš jos Ispanijoje ir Portugalijoje, atsižvelgiant į mėlynojo liežuvio ligos protrūkį Ispanijoje
(pranešta dokumentu Nr. K(2004) 4398)
(Tekstas svarbus EEE)
(2004/762/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2000 m. lapkričio 20 d. Tarybos direktyvą 2000/75/EB, nustatančią mėlynojo liežuvio ligos kontrolės ir likvidavimo reikalavimus (1), ypač į jos 8 straipsnio 2 dalies d punktą ir į 9 straipsnio 1 dalies c punktą bei į 12 straipsnį,
atsižvelgdama į 1990 m. birželio 26 d. Tarybos direktyvą 90/425/EEB dėl Bendrijos vidaus prekyboje tam tikrais gyvūnais ir produktais taikomų veterinarinių ir zootechninių patikrinimų, atliekamų siekiant užbaigti vidaus rinkos kūrimą (2), ypač į jos 10 straipsnio 3 ir 4 dalis,
kadangi:
(1)
2003 m. lapkričio 25 d. Komisijos sprendimas 2003/828/EB dėl apsaugos ir priežiūros zonų, susijusių su mėlynojo liežuvio liga (3), buvo priimtas atsižvelgiant į Bendrijos paveiktuose regionuose esančią situaciją. Tame sprendime apibrėžtos apsaugos ir priežiūros zonos (toliau - ribojimų taikymo zonos), atitinkančios savitą epidemiologinę padėtį, ir nustatyti reikalavimai dėl gyvūnų, jų spermos, kiaušialąsčių ir embrionų tam tikrų judėjimų iš tų zonų draudimo išimčių, išdėstytų Direktyvoje 2000/75/EB, taikymo.
(2)
Siekiant sumažinti mėlynojo liežuvio ligos paplitimo riziką, epidemiologijos tikslais turėtų būti galima drausti judėjimą ribojimų taikymo zonose.
(3)
Mėlynojo liežuvio viruso paplitimas neseniai buvo nustatytas Andalūzijoje ir Estremadūroje pietų Ispanijoje.
(4)
Pagal Direktyvą 2000/75/EB ir atsižvelgiant į mėlynojo liežuvio ligos protrūkiu paveiktų Ispanijos regionų geografinę, ekologinę ir epizootinę padėtį reikėtų iš dalies pakeisti Sprendimo 2003/828/EB I priedo ribojimų taikymo zonų sąrašą, siekiant į jį įtraukti naują šiuos regionus apimančią ribojimų taikymo zoną. Todėl reikėtų atitinkamai iš dalies pakeisti Sprendimą 2003/828/EB.
(5)
Be to, nors Portugalijoje ligos protrūkis nebuvo nustatytas, kai kurie Portugalijos regionai taip pat turėtų būti įtraukti į naują ribojimų taikymo zoną epidemiologinio nuoseklumo ir ekologinio tęstinumo tikslais. Kita vertus, siekiant užkirsti kelią ligos plitimui reikėtų uždrausti gyvūnų judėjimą iš Ispanijai priklausančios naujos ribojimų taikymo zonos dalies į Portugaliją.
(6)
Direktyvoje 90/425/EEB numatoma, kad Bendrijoje kilus epizootinės ligos protrūkiui galima priimti tam tikras laikinas apsaugos priemones. Atsižvelgiant į mėlynojo liežuvio ligos protrūkį tam tikrose Ispanijos provincijose 2004 m. spalio 14 d. buvo priimtas Komisijos sprendimas 2004/697/EB dėl tam tikrų apsaugos nuo avių mėlynojo liežuvio ligos priemonių Ispanijoje (4). Remiantis tuo sprendimu tos priemonės buvo pateiktos 2004 m. spalio 19 d. Maisto grandinės ir gyvūnų sveikatos nuolatiniam komitetui jo posėdžio metu. Atsižvelgiant į paskutiniuosius pokyčius reikėtų panaikinti Sprendimu 2004/697/EB numatytas apsaugos priemones ir jas pakeisti Sprendimu 2003/828/EB su pakeitimais, padarytais šiuo sprendimu.
(7)
Numatoma, kad šiame sprendime nustatytos priemonės turėtų būti svarstomos Maisto grandinės ir gyvūnų sveikatos nuolatiniame komitete lapkričio 11 d.
(8)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimas 2003/828/EB iš dalies keičiamas taip:
1)
1 straipsnio trečia pastraipa pakeičiama taip:
„Šis sprendimas netaikomas judėjimui 2 straipsnio 1 dalies pirmoje pastraipoje nurodytose ribojimų taikymo zonose, jei nenumatyta kitaip“.
2)
2 straipsnio 1 dalis pakeičiama taip:
„1. Ribojimų taikymo zonos A, B, C, D ir F nustatomos kaip nurodyta I priede.
Išvežimo draudimo išimtys toms zonoms taikomos tik laikantis šiame sprendime nustatytų reikalavimų.
I priede nustatytos F ribojimų taikymo zonos atveju negavus leidimo iš kompetentingų valdžios institucijų draudžiamas rūšių, kurias gali paveikti mėlynojo liežuvio liga, gyvų gyvūnų judėjimas iš Ispanijos teritorijos į Portugaliją“.
3)
I priedas papildomas šia F ribojimų taikymo zona:
„F zona
ISPANIJA:
-
Kadiso, Malagos, Sevilijos, Huelvos, Kordobos, Jaén, Cáceres, Badajoz provincijos
-
Toledo provincija (Oropesa, Talavera de la Reina, Belvis de Jara ir Los Navalmorales comarcas)
-
Ciudad Real provincija (Horcajo de los Montes, Piedrabuena, Almadén and Almodóvar del Campo comarcas).
PORTUGALIJA:
-
Alentejo žemės ūkio regioninės valdybos administruojamos sritys: Niza, Castelo de Vide, Marvão, Ponte de Sor, Crato, Portoalegre, Alter do Chão, Avis, Mora, Sousel, Fronteira, Monforte, Arronches, Campo Maior, Elvas, Arraiolos, Estremoz, Borba, Vila Viçosa, Alandroal, Redondo, Évora, Portel, Reguengos de Monsaraz, Mourão, Moura, Barrancos; Mértola, Serpa, Beja, Vidigueira, Ferreira do Alentejo, Cuba, Alvito, Viana, Montemor-o-Novo, Vendas Novas, Alcácer do Sal concelhos (rytinė A2 dalis, Santa Susana, Santiago ir Torrão) Gavião (Atalaia, Margem ir Comenda feguesias),
-
Ribatejo e Oeste žemės ūkio regioninės valdybos administruojamos sritys: Montijo concelho (Canha, S. Isidoro de Pegões ir Pegões freguesias), Coruche, Salvaterra de Magos, Almeirim, Alpiarça, Chamusca concelhos (Pinheiro Grande, Chamusca, Ulme, Vale de Cavalos, Chouto ir Parreira freguesias) Constância concelho (Sta Margarida de Coutada freguesia), Abrantes concelho (Tramagal, S. Miguel do Rio Torto, Rossio ao Sul do Tejo, Pego, Concovoadas, Alvega, S. Facundo, Vale das Mós ir Bemposta freguesias)“.
2 straipsnis
Sprendimas 2004/697/EB panaikinamas.
3 straipsnis
Šis sprendimas taikomas nuo 2004 m. lapkričio 16 d.
4 straipsnis
Šis sprendimas skirtas valstybėms narėms.
Priimta Briuselyje, 2004 m. lapkričio 12 d.